Document ID: 32007R1498

KOMISIJOS REGLAMENTAS (EB) Nr. 1498/2007
2007 m. gruodžio 18 d.
nustatantis išsamias importo licencijų išdavimo AKR užjūrio šalių ir teritorijų arba EB užjūrio šalių ir teritorijų kilmės cukrui bei cukraus ir kakavos mišiniams taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. lapkričio 27 d. Tarybos sprendimą 2001/822/EB dėl užjūrio šalių ir teritorijų asociacijos su Europos bendrija (toliau - UŠT sprendimas) (1), ypač į jo III priedo 6 straipsnio 4 dalies penktą pastraipą,
kadangi:
(1)
Remiantis Sprendimu 2001/822/EB, kuris leidžia AKR užjūrio šalių ir teritorijų arba EB užjūrio šalių ir teritorijų kilmės kumuliaciją tame sprendime nurodytiems produktų, kurie minimi KN 17 skirsnyje ir kurių KN kodai 1806 10 30 ir 1806 10 90, kiekiams.
(2)
Siekiant atlikti reikalingus patikrinimus importuojant Sprendime 2001/822/EB nurodytus kiekius, 2002 m. sausio 31 d. Komisijos reglamente (EB) Nr. 192/2002, nustatančiame išsamias importo licencijų išdavimo AKR/užjūrio šalių ir teritorijų arba EB/užjūrio šalių ir teritorijų kilmės kumuliacijos cukrui bei cukraus ir kakavos mišiniams taisykles (2), buvo nustatytos išsamios šių produktų importo licencijų išdavimo taisyklės.
(3)
2007 m. sausio 1 d. pradedamų taikyti tarifinių kvotų importo licencijoms taikomas 2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (3). Reglamentu (EB) Nr. 1301/2006 visų pirma nustatomos taisyklės dėl importo licencijų paraiškų, pareiškėjų kriterijų ir licencijų išdavimo. Pagal šį reglamentą importo licencijos baigia galioti paskutinę importo tarifinės kvotos laikotarpio dieną. Nepažeidžiant šiuo reglamentu nustatytų papildomų sąlygų, turėtų būti taikomos Reglamento (EB) Nr. 1301/2006 nuostatos.
(4)
Todėl minėtame reglamente nustatytas taisykles reikėtų taikyti Reglamente (EB) Nr. 192/2002. Vis dėlto tam tikras taisykles reikėtų pakoreguoti, kad būtų atsižvelgta į prekybos, kurią reglamentuoja Reglamentas (EB) Nr. 192/2002, specifiką. Siekiant aiškumo ir racionalumo, Reglamentą (EB) Nr. 192/2002 reikėtų panaikinti ir pakeisti jį nauju reglamentu.
(5)
Taip pat reikėtų taikyti 2000 m. birželio 9 d. Komisijos reglamentą (EB) Nr. 1291/2000, nustatantį bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams (4), atsižvelgiant į specifines šio reglamento nuostatas.
(6)
Siekiant užtikrinti organizuotą valdymą, išvengti spekuliacijos bei garantuoti veiksmingą kontrolę, turi būti nustatytos išsamios paraiškų dėl licencijų pateikimo taisyklės bei nurodyti dokumentai, kuriuos suinteresuoti asmenys turi pateikti. Tuo tikslu reikėtų taikyti Reglamente (EB) Nr. 1301/2006 numatytus principus.
(7)
Reikėtų patikslinti su atitinkamų produktų importo licencijos paraiškos pavyzdžiu susijusius ypatumus ir, siekiant užtikrinti griežtą tokio importo administravimą, numatyti, kad tokių licencijų suteikiamos teisės negali būti perleidžiamos.
(8)
Taip pat reikėtų nustatyti taisykles, susijusias su licencijos paraiškų pateikimo ir valstybių narių kompetentingų institucijų atliekamo licencijų išdavimo terminu,
PRIĖMĖ ŠĮ REGLAMENTĄ:
1 straipsnis
1. Importuojant KN 17 skirsnyje klasifikuojamus produktus, kurių KN kodai 1806 10 30 ir 1806 10 90, o kilmė - užjūrio šalys ir teritorijos, kartu su AKR ir (arba) EB kilmės cukrumi ir taikant nulinės normos muitą, taikomi reglamentai (EB) Nr. 1291/2000 ir (EB) Nr. 1301/2006, jei šiame Reglamente nenumatyta kitaip.
2. Pagal šį reglamentą išduotų importo licencijų serijos numeris yra 09.4652.
2 straipsnis
Šiame reglamente „kilmės produktai“ ir atitinkami administraciniai metodai yra Sprendimo 2001/822/EB III priede nurodyti produktai ir metodai.
3 straipsnis
1. Licencijos paraiškoje nurodomas ne mažesnis kaip 25 tonų kiekis.
2. Kartu su importo licencijų paraiškomis pateikiami tokie dokumentai:
a)
užjūrio šalių ir teritorijų institucijų išduota eksporto licencija, remiantis I priede pateiktu pavyzdžiu, išduotu institucijų, atsakingų už EUR 1 sertifikatų išdavimą;
b)
dokumentas, įrodantis, kad paraiškos teikėjas pateikė 12 EUR už 100 kg užstatą.
4 straipsnis
Importo licencijų paraiškose ir importo licencijose nurodoma:
a)
7 langelyje - produkto kilmės užjūrio šalis ir teritorija, žodis „taip“ žymimas kryžiuku;
b)
8 langelyje - produkto kilmės užjūrio šalis ir teritorija, žodis „taip“ žymimas kryžiuku.
c)
licencijos 20 langelyje - vienas iš II priede nurodytų įrašų.
5 straipsnis
Nukrypstant nuo Reglamento (EB) Nr. 1291/2000 9 straipsnio, importo licencijoje numatytos teisės nėra perleidžiamos.
6 straipsnis
1. Nukrypstant nuo Reglamento (EB) Nr. 1301/2006 6 straipsnio 1 dalies licencijų paraiškos pateikiamos per pirmąsias septynias kiekvienų metų sausio, balandžio, liepos ir spalio mėnesių dienas.
Paraiškos teikėjas paraiškų teikimo mėnesį gali pateikti tik vieną licencijos paraišką. Jei per atitinkamą mėnesį paraiškos teikėjas pateikia daugiau nei vieną paraišką, visos per tą mėnesį pateiktos paraiškos atmetamos, o pateikiant paraiškas sumokėtas užstatas atitenka atitinkamai valstybei narei.
2. Pranešimai apie licencijų paraiškas perduodami ne vėliau kaip paraiškų pateikimo mėnesio 12 dieną, jie suskirstomi pagal 8 skaitmenų KN kodą ir pagal kilmės UŠT.
3. Importo licencijas valstybės narės išduoda nuo 25 iki 30 paraiškų pateikimo mėnesio dienos.
7 straipsnis
Importo licencijos galioja nuo faktinės jų išdavimo dienos, kaip apibrėžta Reglamento (EB) Nr. 1291/2000 23 straipsnio 2 dalyje.
8 straipsnis
Reglamentas (EB) Nr. 192/2002 panaikinamas.
9 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. gruodžio 18 d.

Labels: 10
3
17
18